Bókin bústaðir eftir Höllu Báru Gestsdóttur og Gunnar Sverrisson . Draumur margra er að eignast sumarbústað þar sem viðkomandi getur slakað á , lesið bækur , notið náttúrunnar og gert fallegt í kringum sig . Ef þig dreymir um sumarbústað eða átt sumarbústað en vantar hugmyndir um hvernig megi breyta eða bæta er nýjasta afurð Höllu Báru Gestsdóttur innanhússhönnuðar og Gunnars Sverrissonar ljósmyndara eitthvað fyrir þig . Halla Bára og Gunnar hafa gefið út nokkrar bækur um íslensk heimili , hönnun og sumarbústaði en þau reka líka vefinn home and delicious . Fyrsta bók þeirri um sumarbústaði kom út 2006 og fundu þau fyrir áhuga fólks á nýrri bók um það efni . Í bókinni bústaðir er að finna 200 ljósmyndir og umfjöllun um 17 sumarbústaði . „ Við ákváðum að taka sumarið og haustið í þessa vinnu og fórum um allt land til að safna húsum í bókina . Þau teygja sig í alla landshluta , eru af öllum stærðum og gerðum , ólík í eðli sínu , notuð á ólíkan hátt , henta ólíkum lífsstíl fólks og því sem sóst er eftir en eiga það sammerkt að vera tenging við náttúruna og sveitina . Það að komst úr nið stærri bæja og borgarinnar og gefa hversdagslífinu annað vægi , oft og tíðum sækja í einfaldara líf , slökun og hugarró er eftirsóknarvert , “ segir Halla Bára . Bókin kemur formlega út í næstu viku og verður seld í öllum helstu bókaverslunum landsins , í Epal og í Haf Store .